હું અભિનયને પદ્ધતિસર અપનાવું છું. આ ફિલ્મ મને મળી ત્યારે એના પાત્ર સાથે એકરૂપ થવામાં મને છ મહિના લાગ્યા. હું પાત્રની અંદર ડૂબી જાઉં છું. મનોજગતના આ ખેલથી ક્યારેક મને ડર લાગે છે, કારણ કે તમે જેવા નથી તેવા બનવાનો પ્રયાસ કરવા માંડો છો, પણ એનાં ગંભીર પરિણામ આવી શકે છે. લાંબા ગાળે એવું પણ થાય કે તમે પોતે કયા પ્રકારની વ્યક્તિ છો એની તમને પોતાને જ ખબર ન પડે. જોકે મારે ક્યાં સુધી પાત્રની અંદર ઘૂસી રહેવું એની મર્યાદા હું નક્કી કરી લઉં છું. અમુક વસ્તુ તો હું ન જ કરું. ઉપરછલ્લી ઍક્ટિંગ કરવાનું મને કોઈએ શીખવ્યું નથી. એમ તો ક્યાં તને કોઈએ કાંઈ શીખવ્યું છે. તું જાતે જ બધું શીખી છે, ટકી રહી છે અને યોગ્ય ફિલ્મોને પસંદ કરે છે અને.....